techiaith/cofnodycynulliad_en-cy huggingface dataset:
English: It's no wonder that this ambitious and wide-reaching Act was credited as the envy of the world by the Government and many others at the time and subsequently. That's why our future generations commissioner, Sophie Howe, was called by the United Nations to help them in their planning for a similar commissioner role modelled on Wales. That's why, when Lord John Bird, the co-founder of The Big Issue, brought forth a Bill in the House of Lords, he praised the Welsh model for leading the way. That's why, when the Irish foreign Minister visited us last month, he said that the Act was inspirational. It's evident, Llywydd, that Wales isn't just making ripples, it's making waves in the world. The Act coincides with a real need for long-term thinking, which has, rightly and about time, come to the forefront recently. The COVID pandemic and the climate emergency have highlighted the need for long-term thinking to mitigate our destructive short-termism - the need to forward plan our environmental strategy to fit future needs, to forward plan on housing policies to protect our communities and to support our young people and to forward plan to make sure that we here in Wales have a democracy that is strong, robust and reflective of Welsh society. All of these and more are things that the future generations of Wales should inherit from us - a prosperous Wales, a resilient Wales, a Wales of cohesive communities and of vibrant cultures.
Welsh: Nid yw'n syndod bod y Ddeddf uchelgeisiol a phellgyrhaeddol hon yn cael ei hystyried yn destun cenfigen y byd gan y Llywodraeth a llawer o rai eraill ar y pryd ac wedi hynny. Dyna pam y cafodd comisiynydd cenedlaethau'r dyfodol, Sophie Howe, ei galw gan y Cenhedloedd Unedig i'w helpu i gynllunio ar gyfer rôl comisiynydd tebyg a fodelwyd ar Gymru. Dyna pam y canmolodd yr Arglwydd John Bird, cyd-sylfaenydd The Big Issue, fodel Cymru am arwain y ffordd wrth iddo gyflwyno Bil yn Nhŷ'r Arglwyddi. Dyna pam y dywedodd Gweinidog tramor Iwerddon fod y Ddeddf yn ysbrydoledig pan ymwelodd â ni fis diwethaf. Mae'n amlwg, Lywydd, nad creu crychiadau'n unig y mae Cymru, mae'n creu tonnau yn y byd. Mae'r Ddeddf yn cyd-daro ag angen gwirioneddol am feddylfryd hirdymor, sydd, yn briodol ac o'r diwedd, wedi dod i'r amlwg yn ddiweddar. Mae'r pandemig COVID a'r argyfwng hinsawdd wedi tynnu sylw at yr angen am feddwl hirdymor i liniaru ein hagwedd fyrdymor ddinistriol - yr angen i flaengynllunio ein strategaeth amgylcheddol i ddiwallu anghenion y dyfodol, i flaengynllunio polisïau tai i ddiogelu ein cymunedau ac i gefnogi ein pobl ifanc ac i flaengynllunio er mwyn sicrhau bod gennym ni yma yng Nghymru ddemocratiaeth sy'n gryf, yn gadarn ac sy'n adlewyrchu'r gymdeithas Gymreig. Mae'r rhain i gyd a mwy yn bethau y dylai cenedlaethau'r dyfodol yng Nghymru eu hetifeddu gennym - Cymru lewyrchus, Cymru gydnerth, Cymru o gymunedau cydlynol a diwylliannau bywiog.
English: This is what the future generations Act was supposed to accomplish. But, after six years, and many court cases later, we see that the Act does not have the necessary powers to achieve its laudable objectives. I will concede that the Act, to an extent, has changed the way that we think. Some Welsh councils have declared a nature emergency and some other public bodies have taken some positive steps to be greener. But, this doesn't go far enough. It is meaningless to have declarations and the best intentions if specific actions do not follow. It is meaningless to acknowledge objectives if they can be avoided when they are inconvenient. It is meaningless to have even the most ambitious Act if it cannot be used to hold public bodies to account when they breach that Act.
Welsh: Dyma'r hyn yr oedd Deddf cenedlaethau'r dyfodol i fod i'w gyflawni. Ond, ar ôl chwe blynedd, a nifer o achosion llys yn ddiweddarach, rydyn ni'n wedi gweld nad oes gan y Ddeddf hon y pwerau angenrheidiol i gyflawni ei hamcanion clodwiw. Rwy'n cyfaddef bod y Ddeddf, i raddau, wedi newid y ffordd rŷn ni'n meddwl. Mae rhai cynghorau wedi datgan argyfwng natur ac mae rhai cyrff cyhoeddus wedi cymryd camau cadarnhaol i fod yn fwy gwyrdd. Ond dyw hyn ddim yn mynd yn ddigon pell. Ofer yw datganiadau a'r bwriadau gorau os nad yw gweithredoedd pendant yn eu dilyn. Ofer yw cydnabod amcanion os bod modd eu hosgoi pan fyddan nhw'n anghyfleus. Ofer yw hyd yn oed y Ddeddf mwyaf uchelgeisiol os nad oes modd dal cyrff cyhoeddus i gyfrif pan fyddan nhw'n torri'r Ddeddf yna.
English: In the auditor general's study into the future generations Act, he concluded that public bodies overwhelmingly focus on improving economic and social well-being over environmental and cultural objectives. We shouldn't need reminding, Llywydd, that COP26 again stressed the importance of enshrining environmental sustainability into everyday thinking and everyday planning. There is little point to plan and to strategise about anything else unless we tackle the climate emergency, and I'm so pleased that the co-operation agreement between the Welsh Government and Plaid Cymru is looking to the possibility of reaching net zero by 2035. Yet, for that to happen, environmental sustainability needs to be at the very heart of every aspect of our lives, from Government to civil society, and seeing where we can do better.
Welsh: Yn astudiaeth yr archwilydd cyffredinol i Ddeddf cenedlaethau'r dyfodol, daeth i'r casgliad fod cyrff cyhoeddus yn canolbwyntio llawer mwy ar wella lles economaidd a chymdeithasol nag ar amcanion amgylcheddol a diwylliannol. Ni ddylai fod angen ein hatgoffa, Lywydd, fod COP26 unwaith eto wedi pwysleisio pwysigrwydd cynnwys cynaliadwyedd amgylcheddol yn ein meddylfryd a'n cynlluniau o ddydd i ddydd. Nid oes llawer o ddiben cynllunio a meddwl yn strategol am unrhyw beth arall oni bai ein bod yn mynd i'r afael â'r argyfwng hinsawdd, ac rwyf mor falch fod y cytundeb cydweithio rhwng Llywodraeth Cymru a Phlaid Cymru yn edrych ar y posibilrwydd o gyrraedd sero net erbyn 2035. Ac eto, er mwyn i hynny ddigwydd, mae angen i gynaliadwyedd amgylcheddol fod yn gwbl ganolog i bob agwedd ar ein bywydau, o'r Llywodraeth i gymdeithas sifil, a gweld lle gallwn wneud yn well.
English: These principles were the roots of the Act, but the Act is yet to blossom, and that is because the Act has not had the opportunity to deliver its true potential.
Welsh: Yr egwyddorion yma oedd gwreiddiau y Ddeddf, ond mae'r Ddeddf eto i flodeuo, oherwydd dyw'r Ddeddf heb gael y cyfle i gyflawni ei gwir botensial.
English: I fear the Act has become some sort of a tick-box exercise. Local government and public bodies will say that they've considered it, that they've considered the future, and then move on regardless with their present plans. If asked, they will be able to show that they considered the Act whilst making decisions, but I'm unconvinced that they would be able to show that the Act influenced their decision. There seems to be no clear understanding by public bodies of what the Act requires them to do. Plainly, there hasn't been a real cultural shift, a shift of thinking, a shift of doing. I was happy to hear in a recent Welsh Government statement that they were redoubling their efforts to correct this and to accelerate the change needed to help refocus public bodies. However, this shift into real change within our communities needs to strengthen communities. One way to do that would be to give enforceability powers to the Act. What's the point of an Act if we cannot penalise anyone for breaching it? Public bodies can have wanton disregard to this Act and yet face no real consequences. Acts of Parliament ought to be enforceable and not merely aspirational.
Welsh: Rwy'n ofni bod y Ddeddf wedi dod yn rhyw fath o ymarfer ticio blychau. Bydd llywodraeth leol a chyrff cyhoeddus yn dweud eu bod wedi ei hystyried, eu bod wedi ystyried y dyfodol, ac yna'n symud ymlaen â'u cynlluniau presennol beth bynnag. Os gofynnir iddynt, byddant yn gallu dangos eu bod wedi ystyried y Ddeddf wrth wneud penderfyniadau, ond nid wyf yn argyhoeddedig y byddant yn gallu dangos bod y Ddeddf wedi dylanwadu ar eu penderfyniad. Ymddengys nad oes unrhyw ddealltwriaeth glir gan gyrff cyhoeddus o'r hyn y mae'r Ddeddf yn gofyn iddynt ei wneud. Yn amlwg, ni fu newid diwylliannol go iawn, newid meddylfryd, newid yn yr hyn a wneir. Roeddwn yn hapus i glywed, mewn datganiad diweddar gan Lywodraeth Cymru, eu bod yn ailddyblu eu hymdrechion i gywiro hyn a chyflymu'r newid sydd ei angen i helpu i ailffocysu cyrff cyhoeddus. Fodd bynnag, mae angen i'r newid gwirioneddol hwn yn ein cymunedau gryfhau cymunedau. Un ffordd o wneud hynny fyddai rhoi pwerau gorfodi i'r Ddeddf. Beth yw pwynt Deddf os na allwn gosbi unrhyw un am ei thorri? Gall cyrff cyhoeddus ddiystyru'r Ddeddf hon yn llwyr heb orfod wynebu unrhyw ganlyniadau go iawn. Dylai Deddfau Seneddol fod yn orfodadwy ac nid yn uchelgeisiol yn unig.
English: Unlike the Welsh Language Commissioner, the future generations commissioner has no powers to punish public bodies that have breached their duties. The future generations commissioner has no powers to stop things from happening or to make them happen. On many occasions, and I'm sure this is true for other Members, local campaigners have approached me and have been very critical of the commissioner - for not doing enough, and that she hasn't supported them - but the truth is that the commissioner is blameless, she doesn't have the power to make the difference that's needed.
Welsh: Yn wahanol i Gomisiynydd y Gymraeg, does gan gomisiynydd cenedlaethau'r dyfodol ddim unrhyw bŵer i gosbi cyrff cyhoeddus sydd wedi torri eu dyletswyddau. Does gan gomisiynydd cenedlaethau'r dyfodol ddim unrhyw bŵer i atal pethau rhag digwydd neu i orfodi pethau i ddigwydd. Ar sawl achlysur, a dwi'n siŵr bod hwn yn wir i Aelodau eraill, mae ymgyrchwyr lleol wedi cysylltu gyda fi yn feirniadol iawn o'r comisiynydd - ei bod hi heb wneud digon, ei bod hi heb eu cefnogi - ond y gwir yw does dim bai ar y comisiynydd, does dim y pŵer ganddi i wneud y gwahaniaeth angenrheidiol.
English: How then can we sit here - and I've heard this in the six months that I've been in the Chamber - how can we sit here and praise the Act for being radical and saying that it's the envy of the world, when it doesn't even give our citizens the rights to protect their local assets and to hold their public bodies and local government to account? The fact that people use phrases such as 'the envy of the world' routinely does not mean that it's true, and it doesn't mean that the law is perfect. We should, as a Senedd, be mature enough to recognise when a law is not good enough, and then be prepared to change it.
Welsh: Sut fedrwn ni eistedd fan hyn - a dwi wedi clywed hyn yn y chwech mis dwi wedi bod yn y Siambr - sut fedrwn ni eistedd fan hyn yn braf yn canmol y Ddeddf, yn dweud ei bod hi'n radical, yn dweud ei bod hi'n genfigen y byd, pan nad yw hi hyd yn oed yn rhoi hawliau sylfaenol i'n dinasyddion ni i ddiogelu eu hasedau lleol ac i ddwyn eu cyrff cyhoeddus a'u llywodraeth leol i gyfrif? Dydy'r ffaith bod pobl yn adrodd geiriau fel 'cenfigen y byd' yn aml ddim yn meddwl bod hynny yn wir; dyw e ddim yn meddwl bod y Ddeddf yn berffaith. Dylem ni, fel Senedd, fel deddfwrfa, fod yn ddigon aeddfed i gydnabod pan dyw Deddf ddim yn ddigon da, ac wedyn bod yn barod i'w newid.
English: When the former Lord Chief Justice, Lord Thomas of Cwmgiedd, said of the Act that it wasn't specific and it wasn't tight enough; when one of Wales's leading silks, Rhodri Williams Queen's Counsel, described it as 'virtually useless'; when the eminent public law academic, Dr Sarah Nason from Bangor University, said it didn't endow individuals with legal, enforceable rights, they were all highlighting the same problem - the Act's inability to properly hold public bodies to account, and the Act's inability to properly empower local people and communities.
Welsh: Pan ddywedodd y cyn Arglwydd Brif Ustus, yr Arglwydd Thomas o Gwmgïedd, nad oedd y Ddeddf yn ddigon penodol nac yn ddigon tynn; pan ddisgrifiodd un o brif fargyfreithwyr Cymru, Cwnsler y Frenhines, Rhodri Williams, ei bod 'bron yn ddiwerth'; pan ddywedodd yr academydd blaenllaw ym maes cyfraith gyhoeddus, Dr Sarah Nason o Brifysgol Bangor, nad oedd yn rhoi hawliau cyfreithiol, gorfodadwy i unigolion, roeddent i gyd yn tynnu sylw at yr un broblem - anallu'r Ddeddf i ddwyn cyrff cyhoeddus i gyfrif yn briodol, ac anallu'r Ddeddf i rymuso pobl a chymunedau lleol yn briodol.
English: How can we hope to change the way that we think in Wales and embed sustainable development into our lives when citizens can't even rely on the Act to do what the Act was intended to do? It's only when the people of Wales can use this Act to protect their local assets and to hold public bodies to account that this Act will fulfil its true potential. If the intention of this Act was to be a series of weak principles, let's be honest about that. And if that's true, then I will say that we have over-sold this Act in this Chamber. Without having the necessary powers, this Act is powerless and, more importantly, on the whole, it is useless.
Welsh: Sut gallwn ni obeithio newid y ffordd o feddwl yng Nghymru ac ymgorffori datblygu cynaliadwy yn ein bywydau pan na all dinasyddion hyd yn oed ddibynnu ar y Ddeddf i wneud yr hyn y bwriadwyd iddi wneud? Dim ond pan y gall pobl Cymru ddefnyddio'r Ddeddf hon i amddiffyn eu hasedau lleol, ac i ddwyn cyrff cyhoeddus i gyfrif, y bydd y Ddeddf hon yn cyrraedd ei gwir photensial. Os mai bwriad y Ddeddf hon oedd bod yn gyfres wan o egwyddorion, gadewch i ni fod yn onest am hynny. Ac os yw hynny'n wir, wel dwi'n dweud ein bod ni wedi gor-ddweud, ein bod wedi gorwerthu y Ddeddf hon yn y Siambr yma. Heb ei bod hi'n cael y pwerau grym angenrheidiol, mae'r Ddeddf hon yn ddi-rym ac, yn bwysicach na hynny, ar y cyfan, yn ddiwerth.
English: That's why this Chamber needs post-legislative scrutiny of this Act. We need to reform it. We need to give it some teeth. We need to give it some enforceability. Give it a chance to make a real change for the people of Wales, so that we can use this Act to better ourselves, to better our communities, and to better our environment. This must become the focal point of how to fix the future generations Act and make it worthy of the lavish praise it has received. This is a chance, a real chance for us here in Wales to influence our future, and the future of our world. We can lead the way. We can show other nations how to protect our communities, our environment, and how to make sustainable development the cornerstone of our governance. And I hope that there is appetite to do this, to give the Act some teeth, to enable it to flower to its full potential. When I questioned the Counsel General, Mick Antoniw, recently here in Plenary on the Act, he said these words: 'I think, with all legislation, once it has been in force for a while, it does need to be reviewed.' Well, this is certainly true about the future generations Act, and that review needs to happen sooner rather than later. It needs to empower the Act. It needs to ensure that we can not only enshrine future thinking into every decision by public bodies, but that we can also hold public bodies to account when they fail to do so. Diolch yn fawr.
Welsh: Dyna pam y mae angen i'r Siambr hon graffu'n ôl-ddeddfwriaethol ar y Ddeddf hon. Mae angen inni ei diwygio. Mae angen inni roi dannedd iddi. Mae angen inni ei gwneud yn orfodol. Rhowch gyfle iddi wneud newid gwirioneddol i bobl Cymru, fel y gallwn ddefnyddio'r Ddeddf hon i wella ein hunain, i wella ein cymunedau, ac i wella ein hamgylchedd. Rhaid i hwn ddod yn ganolbwynt ar gyfer trwsio Deddf cenedlaethau'r dyfodol a'i gwneud yn deilwng o'r ganmoliaeth hael y mae wedi'i chael. Dyma gyfle, cyfle go iawn i ni yma yng Nghymru ddylanwadu ar ein dyfodol, a dyfodol ein byd. Gallwn arwain y ffordd. Gallwn ddangos i genhedloedd eraill sut i ddiogelu ein cymunedau, ein hamgylchedd, a sut i wneud datblygu cynaliadwy yn gonglfaen i'n trefniadau llywodraethu. A gobeithio bod awydd i wneud hyn, i roi dannedd i'r Ddeddf, i'w galluogi i flodeuo i'w llawn botensial. Pan holais y Cwnsler Cyffredinol, Mick Antoniw, yn ddiweddar yma yn y Cyfarfod Llawn ynglŷn â'r Ddeddf, dywedodd y geiriau hyn: 'Gyda'r holl ddeddfwriaeth, pan fydd wedi bod mewn grym am gyfnod, rwy'n credu bod angen ei hadolygu.' Wel, mae hyn yn sicr yn wir am Ddeddf cenedlaethau'r dyfodol, ac mae angen i'r adolygiad hwnnw ddigwydd yn gynt yn hytrach nag yn hwyrach. Mae angen iddo rymuso'r Ddeddf. Mae angen iddo sicrhau nid yn unig y gallwn gynnwys ein meddylfryd ar gyfer y dyfodol ym mhob penderfyniad a wneir gan gyrff cyhoeddus, ond y gallwn hefyd ddwyn cyrff cyhoeddus i gyfrif pan fyddant yn methu gwneud hynny. Diolch yn fawr.
English: Thank you very much, Rhys, for bringing this debate forward. This legislation is held up as being very bold, that breaks new ground, and, to a certain extent, that is quite correct. If I could start by recognising the success of the legislation. When I was a county councillor, the council did have to include an impact assessment as a result of the future generations Bill, and that in itself is a positive development; it's another issue as to how officials came to those conclusions. Some of them were very doubtful, to say the least, but at least consideration was given to future generations on paper. But my concern is that, although the ideas are good on paper, that it's not possible to implement them properly, as Rhys has explained very well. Consider the housing crisis - there are campaigners who have sought legal advice on the housing crisis and the failure of people to access the housing market in their communities, to buy or rent. They sought legal advice, and the advice was that this legislation was aspirational but didn't have teeth, and, therefore, there was no purpose in using it in a court of law. So, although the legislation makes us feel warm inside, and it looks good, the action is letting us down. I would like to hear from the Minister, therefore, what real impact she thinks this legislation has had and how our communities can benefit from this legislation. Thank you very much.
Welsh: Diolch yn fawr, Rhys, am gyflwyno'r ddadl yma. Mae'r ddeddfwriaeth yma'n cael ei dal i fyny, fel rydyn ni wedi clywed, fel peth blaengar sy'n torri tir newydd, ac, i raddau helaeth, mae hynny'n gywir. Os caf i gychwyn trwy gydnabod llwyddiant y ddeddfwriaeth. Pan oeddwn i'n gynghorydd sir, roedd pob adroddiad oedd yn dod gerbron y cyngor gan y swyddogion yn gorfod cynnwys dadansoddiad o effaith unrhyw benderfyniad ar genedlaethau'r dyfodol. Felly, mae hynna yn ei hun yn arwydd o ryw fath o lwyddiant; mater arall, wrth gwrs, ydy sut oedd y swyddogion wedi dod i'r casgliadau hynny. Roedd rhai ohonyn nhw'n amheus iawn, a dweud y lleiaf, ond o leiaf roedd yna ystyriaeth yn cael ei rhoi i genedlaethau'r dyfodol ar bapur. Ond fy mhryder ydy, er bod y syniadau'n dda ar bapur, nad ydy o'n bosib i weithredu go iawn, fel mae Rhys wedi esbonio'n huawdl iawn. Ystyriwch yr argyfwng tai - mae ymgyrchwyr yma wedi cael cyngor cyfreithiol ynghylch yr argyfwng tai, a methiant pobl yn eu cymunedau i gael mynediad i'r farchnad, boed i brynu neu rentu. Ddaru nhw fynd i gael cyngor cyfreithiol, a dyma'r cyngor yn dod nôl a dweud bod y ddeddfwriaeth hon yn uchelgeisiol - aspirational - heb ddannedd go iawn, ac felly, nad oedd modd na phwrpas ei defnyddio mewn llys barn. Felly, er bod y ddeddfwriaeth yn ein gwneud ni i deimlo'n gynnes, er ei bod hi'n edrych yn dda, mae'r gweithredu felly yn ein gadael ni i lawr. Hoffwn i glywed, felly, gan y Gweinidog pa effaith go iawn mae hi'n credu bod y ddeddfwriaeth yma wedi ei chael, a sut y gall ein cymunedau gael budd go iawn o'r ddeddfwriaeth. Diolch yn fawr iawn.
English: That brings today's proceedings to a close.
Welsh: Dyna ddod â'n trafodion ni am heddiw i ben, felly.
English: My husband is employed by Swansea University. He is also a Member of the University and College Union and he is a fellow of the Learned Society of Wales.
Welsh: Mae fy ngŵr yn gyflogedig gan Brifysgol Abertawe. Mae e hefyd yn aelod o'r Undeb Prifysgol a Choleg, ac mae e'n gymrawd o Gymdeithas Ddysgedig Cymru.
English: Good morning. I have a couple of questions relating to the powers of Welsh Ministers and the powers of the commission and the relationship between them. The Higher Education Funding Council for Wales have told us that:
Welsh: Bore da. Mae gen i gwpwl o gwestiynau yn ymwneud â phwerau Gweinidogion Cymru a phwerau'r comisiwn a'r berthynas rhyngddyn nhw. Mae Cyngor Cyllido Addysg Uwch Cymru wedi dweud wrthym ni:
English: So, to what extent are you satisfied that the commission, as has been described in the Bill, is an arm's-length one?
Welsh: So, i ba raddau ydych chi'n fodlon bod y comisiwn, fel y mae wedi cael ei ddisgrifio yn y Bil, yn gorff hyd braich?
English: Yes. Thank you very much. Well, the next question, in a way, is related to that, because some stakeholders have told us that they are concerned that Welsh Ministers will have too much of a role in the operational matters of the commission, so not just in terms of setting the policy direction, but in operational matters - they'll be able to intervene in the operation of the commission - and that the Bill could give them powers to do just that. So, to what extent is this a concern for you?
Welsh: Ie. Diolch. Wel, mae'r cwestiwn nesaf, mewn ffordd, yn gysylltiedig, achos mae rhai rhanddeiliaid wedi dweud wrthym ni eu bod nhw'n poeni y bydd gan Weinidogion Cymru ormod o ran weithredol yn y comisiwn, hynny yw, nid jest o ran gosod cyfeiriad y polisi ond yn weithredol felly - yn medru ymyrryd yn weithrediadau'r comisiwn - ac y gallai'r Bil rhoi pwerau iddyn nhw wneud hynny. I ba raddau mae hyn yn peri pryder i chi?
English: Just one small question from me with regard to Welsh-medium provision, because the Bill does include some carve outs for Welsh Ministers in relation to Welsh-medium provision, including more powers to fund and direct Welsh-medium provision. I just wanted to ask your views on these powers, please.
Welsh: Jest un cwestiwn bach gen i ynglŷn â darpariaeth cyfrwng Cymraeg, achos mae gan y Bil rai eithriadau ar gyfer Gweinidogion Cymru mewn perthynas â darpariaeth cyfrwng Cymraeg, gan gynnwys mwy o bwerau i ariannu a chyfarwyddo darpariaeth cyfrwng Cymraeg. Jest eisiau holi eich barn chi am y pwerau hyn.
English: Thank you, Kathryn. Can I just probe that a bit further? So, what's the reason for that, in your view? Is it a lack of investment in training, is it a lack of funding in terms of pay and conditions? What's primarily responsible for the situation?
Welsh: Diolch, Kathryn. A allaf i jest holi ymhellach ar hynny: beth sydd i gyfrif am hynny yn eich barn chi? Ai diffyg buddsoddiad mewn hyfforddiant, ai diffyg cyllid o ran telerau a chyflogau? Beth sy'n bennaf gyfrifol dŷch chi'n meddwl?
English: Thank you, Chair. I have a few questions with regard to the influence of the Welsh Government. To what extent are you content with the arrangements in the Bill with regard to establishing the research and innovation -
Welsh: Diolch, Gadeirydd. Mae gen i gwpwl o gwestiynau ynglŷn â dylanwad Llywodraeth Cymru. I ba raddau ydych chi'n fodlon â'r trefniadau yn y Bil yn ymwneud â sefydlu'r pwyllgor ymchwil ac arloesi, a phenodi'r cadeirydd?
English: So, just to restate - . Is everything working now?
Welsh: Ocê. Jest i ddweud mae gen i gwpwl o gwestiynau - . Popeth yn iawn nawr?
English: So, these are questions with regard to Welsh Government influence. So, to what extent are you content with the arrangements in the Bill with regard to establishing the research and innovation committee, and appointing the chair?
Welsh: Felly, cwestiynau ynglŷn â dylanwad Llywodraeth Cymru. Felly, i ba raddau ydych chi'n fodlon â'r trefniadau yn y Bil ynglŷn â sefydlu'r pwyllgor ymchwil ac arloesi, a phenodi'r cadeirydd?
English: Thank you very much for the question, Sioned. Perhaps I'll try to answer in English. I'm not sure whether my Welsh is good enough to do everything in Welsh. Apologies for that.
Welsh: Diolch yn fawr iawn am y cwestiwn, Sioned. Efallai gwnaf i dreial ei ateb e'n Saesneg. Dwi ddim yn siŵr bod fy Nghymraeg yn ddigon da i wneud popeth yn Gymraeg. Rwy'n ymddiheuro am hwnna.